Kde domov můj

Kde domov můj je česká štátna hymna. Používa sa od zániku Česko-Slovenska v roku 1992, už v roku 1990 však bola oficiálne vyhlásená aj za hymnu Česka v rámci Česko-Slovenska. Pred rozdelením tvorila zároveň prvú časť česko-slovenskej hymny, po ktorej nasledovala prvá sloha terajšej hymny slovenskej (Nad Tatrou sa blýska).

Pieseň pochádza z divadelnej hry Josefa Kajetána Tyla Fidlovačka aneb žádný hněv a žádná rvačka, po prvýkrát uvedenej v roku 1834. Hudbu k nej zložil František Škroup. Rýchlo zľudovela a získala postavenie národnej piesne. Hymnu tvorí iba prvá sloha piesne; druhá je dnes takmer neznáma.

Pieseň prevzali aj niektoré ďalšie slovanské národy. Napríklad slovenskú verziu s názvom „Domov Slováka“, so štyrmi slohami, publikoval v roku 1862 Michal Chrástek v prvom diele zborníku Veniec národních piesní slovenských, a to hneď pod číslom 1.Michal Chrástek: Veniec národních piesní slovenských, Banská Bystrica, 1862. on-line 

Významne si pieseň osvojili tiež Bulhari, ktorí ju považovali za svoju národnú pieseň.Vl. A. Francev: „Bulharská varianta české národní hymny.“ In: Kde domov můj? : ročenka Dobročinného komitétu v Brně, Chudým dětem, roč. 46. Uspořádala Hana Humlová. Brno : Nákladem Dobročinného komitétu v Brně, 1934. 136 s. Z korešpondencie Boženy Němcovej vieme, že zrejme prvú bulharskú variantu piesne, zachovanou v pozostalosti Františka J. Jezbera s dátumom 14. februára 1861, zapísal Ivan Chadži Simeonov (zvaný Ivančo alebo Jončo), jeden z Bulharov, ktorí študovali v Prahe.Sylvia Georgieva: Bulharská stopa v životě Boženy Němcové, bakalářská práce, Univerzita Karlova v Praze, Filozofická fakulta, Ústav bohemistických studií, 2014, kap. 5.1 (str. 30) on line 

 Slová piesne 
Ako hymna sa používa iba prvá sloha.

prvá sloha
Kde domov můj,kde domov můj.Voda hučí po lučinách,bory šumí po skalinách,v sadě skví se jara květ,zemský ráj to na pohled!A to je ta krásná země,země česká, domov můj,země česká, domov můj!druhá sloha
Kde domov můj,kde domov můj.V kraji znáš-li Bohu milém,duše útlé v těle čilém,mysl jasnou, vznik a zdar,a tu sílu vzdoru zmar?To je Čechů slavné plémě,mezi Čechy domov můj,mezi Čechy domov můj!

 Referencie 

 Pozri aj 
 Česko-slovenská hymna

 Iné projekty 

 Externé odkazy 
 Kde domov můj? - orchestrálne (MP3, 247 KB)
 zákon č. 3/1993 Sb. o štátnych symboloch Českej republiky - (PDF, notový zápis, pôvodný zápis Josefa Kajetána Tyla)
 zákon č. 154/1998 Sb., ktorým sa mení zákon č. 3/1993 Sb., o štátnych symboloch Českej republiky (PDF)

Kategória:Štátne hymny
Kategória:Štátne symboly Česka